تورکیه سودان‌داکی پروسه نین حاکمیتین سیویل لره تحویل وئریله جگی شکیلده نتیجه‌له‌نه‌جگینه دایر حربی کئچید شوراسی‌نین وعدلرینی ممنونلوقلا قارشیلادیغینی بیلدیردی.
خاریجی ایشلر ناظیرلیگی‌نین آچیقلاماسیندا قئید اولونوب کی، تورکیه سودان-دا دینج‌لیک، تهلوکه‌سیزلیک و ثابیتلیگین تامین ائدیلمه‌سینه و خالقین گؤزلنتی‌لری ایستیقامتینده معتبر و اطراف‌لی بیر کئچید پروسه نین حیاتا کئچیریلمه‌سینه بؤیوک اهمیت وئریر. بو چرچیوه‌ده حربی کئچید شوراسی‌نین پروسه نین توپلومون هر قروپونون ایشتیراکی ایله حیاتا کئچیریله جگی، اؤلکه‌ده نیطام-انتیظامین قوروناجاغی و پروسه نین آخیریندا حاکمیتین سیویل لره تحویل وئریله جگی باره‌ده وعدلری ممنونلوقلا قارشیلانمیشدیر. بو پروسه نین سرعت‌لی شکیلده تاماملانماسینی دیلییریک. تورکیه ایندیدک اولدوغو کیمی بون‌دان سورا دا سودان-ین تهلوکه‌سیزلیک و ثابت‌لیگی ایله سودان خالقی‌نین دینج‌لیگی و ریفاهی اوچون الیندن گلن دستکی گؤسترمکده داوام ائده‌جک‌دیر.
